 Afhayeenka waddani ahna guddoomiyaha guddida joogtada ah ee golaha wakiillada Somaliland oo sheegaya sababta uu u diiddan yahay bixinta kharashka ee madaxweyne Siilaanyo sannadka dambe ku riixay ayaa sheegay in sida lagu wada aanay sannadka dambe xilka hayn doonin xukuumaddan hadda jirtaa oo ay imanayso xukuumadda dambe ee doorashada ku soo baxdaa, sidaa awgeed uu kharashkani noqonayo deyn lagu wareejiyo xukuumaddaas timaadda, waxa aanu ku adkaystay in dawladdu ay miisaaniyadda sannadkan deynta ka bixin karto, waxaana hadalladiisa ka mid ahaa, Ilayn Xukuumaddani sannadka dambe xilka ma hayso ee ma waxay la sugaysaa kharashaadkaas iyo dayntaas xukuumadda dambe ee dhalaynaysa, waa suaal mudan in la is weydiiyo. 